OBRAZLOŽENJE I. IZMJENA I DOPUNA PRORAČUNA OPĆINE PITOMAČA
 ZA 2026. GODINU 
Sukladno odredbama 4. Zakona o proračunu („Narodne novine“, broj 144/21), Općinsko vijeće donijelo je Proračun za 2026. godinu sa projekcijama za 2027. i 2028. godinu. Uz proračun i projekcije donesena je i Odluka o izvršenju proračuna. U dosadašnjem tijeku godine uslijed raznih okolnosti stekli su se uvjeti i za izradu izmjena i dopuna istog. Prijedlog I. Izmjena i dopuna Proračuna za 2026. godinu, izrađen je po metodologiji propisanoj Zakonom o proračunu. Temeljem Zakona o proračunu i Pravilnika o proračunskim klasifikacijama u nastavku se obrazlaže slijedeće:  
1. Prihodi proračuna, po ekonomskoj klasifikaciji;
2. Račun financiranja; 
3. Rashodi i izdaci proračuna, po organizacijskoj i programskoj klasifikaciji.

1. PRIHODI PRORAČUNA PO EKONOMSKOJ KLASIFIKACIJI

Prihodi i primici proračuna Općine Pitomača za 2026. godinu, ovim izmjenama i dopunama predlažu se za povećanje u iznosu od 513.870,00 Eura, što iste dovodi do iznosa od 13.963.070,00 Eura.

1.1. PRIHODI POSLOVANJA
Prihodi poslovanja predloženim izmjenama i dopunama planiraju se za povećanje u iznosu od 513.870,00 Eura.

PRIHODI OD POREZA 
Prihodi od poreza ovim izmjenama i dopunama predlažu se za povećanje u iznosu od 70.000,00 Eura.

PRIHODI OD POMOĆI IZ INOZEMSTVA I OD SUBJEKATA UNUTAR OPĆEG PRORAČUNA
Prihodi od ovog oblika pomoći, predloženim izmjenama i dopunama, planiraju se za povećanje u iznosu od 270.070,00 Eura i to otvaranjem nove pozicije kapitalnih pomoći Ministarstva turizma i sporta, u iznosu od 172.200,00 Eura, zbog odobrenja projekta Rekonstrukcija i natkrivanje samonosivim balonskim platnom postojećeg sportskog igrališta u Pitomači odnosno povećanjem pozicije Ministarstvo regionalnog razvoja i fondova EU (Projekt FAROF), u iznosu od 103.100,00 Eura te povećanjem pozicije Ministarstvo kulture i medija, kod proračunskog korisnika Knjižnica i čitaonica Pitomača, u iznosu od 29.400,00 Eura (Projekt BUS BUS bibliobus, Opremanje knjižnice i čitaonice) odnosno otvaranje nove pozicije tekućih pomoći Ministarstva kulture i medija kod proračunskog korisnika Centar za kulturu Drago Britvić, u iznosu od 3.150,00 Eura. Tekuće pomoći Hrvatskog zavoda za zapošljavanje (HZZ) namijenjene za (su)financiranje zapošljavanja putem njihovih mjera planiraju se za brisanje u iznosu od 36.000,00 Eura, budući Općina Pitomača iste ne može koristiti uslijed promjene kriterija za odobravanje istih.

PRIHODI OD IMOVINE
Prihodi od imovine nisu planirani za promjenu predloženim izmjenama i dopunama.

PRIHODI OD UPRAVNIH  I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA
Ova grupa proračunskih prihoda predlaže se za povećanje u iznosu od 137.300,00 Eura i to na pozicijama Doprinosi za šume (136.000,00 Eura) odnosno Ostali nespomenuti prihodi po posebnim propisima (1.300,00 Eura).
     
PRIHODI OD PRODAJE PROIZVODA I ROBA TE PRUŽENIH USLUGA I PRIHODI OD DONACIJA
Ova grupa prihoda planirana je za povećanje u iznosu od 36.500,00 Eura na poziciji Kapitalne donacije od ostalih subjekata izvan općeg proračuna, a radi doznake sredstava Ministarstva regionalnog razvoja i fondova EU, posredstvom Virkom d.o.o. Virovitica, zbog odobrenog sufinanciranja vlastitog učešća u projektu Aglomeracija Pitomača.

PRIHODI OD PRODAJE NEFINANCIJSKE IMOVINE
Prihodi od prodaje nefinancijske imovine nisu planirani za promjenu predloženim izmjenama i dopunama.

PRIMICI OD FINANCIJSKE IMOVINE I ZADUŽIVANJA
Primici od zaduživanja nisu planirani za promjenu predloženim izmjenama i dopunama.

2. RAČUN FINANCIRANJA 

Račun financiranja za 2026. godinu planiran je za zaduživanje u iznosu od 1.000.000,00 Eura i predloženim izmjenama i dopunama nije planiran za promjenu.

3. RASHODI I IZDACI PRORAČUNA PO PROGRAMSKOJ KLASIFIKACIJI

Rashodi i izdaci proračuna Općine Pitomača za 2026. godinu, ovim izmjenama planiraju se za povećanje u iznosu od 524.320,00 Eura i iznositi će 14.648.220,00 Eura, a najviše ovise o  proračunskim prihodima i primicima.

OPĆINSKO VIJEĆE 

PROGRAM 1001: MJERE I AKTIVNOSTI IZ DJELOKRUGA RADA OPĆINSKOG VIJEĆA
Opis i cilj programa: 
Program obuhvaća aktivnosti koje omogućuju obavljanje poslova Općinskog vijeća te njegovih radnih i savjetodavnih tijela. U sklopu programa se osiguravaju sredstva za isplatu naknada za rad članova predstavničkog tijela, financijska sredstva za reprezentaciju, naknade za članova izbornih povjerenstava te sredstva za rad političkih stranaka. Opći cilj programa je razvijanje ljudskih potencijala, a poseban cilj osiguranje uvjeta za rad općinskih tijela u skladu sa zakonskim odredbama.
Zakonska osnova za uvođenje programa:
· Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19. i 144/20),
· Zakon o financiranju političkih aktivnosti, izborne promidžbe i referenduma („Narodne novine“, broj 29/19. i 98/19),
· Statut Općine Pitomača („Službene novine“ Općine Pitomača, broj 1/21. i 4/21),
· Poslovnik o radu Općinskog vijeća Općine Pitomača („Službene novine“ Općine Pitomača, broj 1/21. i 4/21). 
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti programa:
- pravodobnost donošenja i usklađivanja općih akata sa zakonom,
- redovno održavanje sjednica predstavničkog tijela i radnih tijela predstavničkog tijela,
- pravodobnost u pripremi materijala za sjednice predstavničkog tijela i njegovih radnih tijela,
- izvršavanje  zakonskih  obveza  te  obveza  proizašlih  iz  općih  akata  općine  vezanih  za  rad predstavničkog tijela, njegovih radnih tijela i političkih stranaka.


JEDINSTVENI UPRAVNI ODJEL

Proračunski razdjel Jedinstveni upravni odjel pokriva sve preostale aktivnosti Općine Pitomača (glave Jedinstveni upravni odjel, proračunski korisnici) i za njihovo provođenje ovim izmjenama planirana proračunska sredstva za 2026. godinu, predlažu se za povećanje u iznosu od 524.320,00 Eura, što ih dovodi do iznosa od 14.552.220,00 Eura, a rashodi se planiraju kako slijedi:

PROGRAM 1003: MJERE I AKTIVNOSTI IZ DJELOKRUGA RADA JEDINSTVENOG UPRAVNOG ODJELA
Opis i cilj programa:
Program obuhvaća aktivnosti kojima se osiguravaju sredstva za redovno financiranje javne uprave i administracije (prava zaposlenika iz radnog odnosa za sve djelatnike općinske uprave, sredstva za podmirenje materijalnih rashoda za rad, za bankarske usluge, usluge platnog prometa i ostale  financijske rashode), otplatu kredita, financiranje vodnog gospodarstva, pokriće troškova općinskog savjeta mladih, kao i izradu prostorno-planske dokumentacije s ciljem osiguranja uvjeta za korištenje (gospodarenje), zaštitu i upravljanje prostorom kao osobito vrijednim i ograničenim dobrom, čime se ostvaruju pretpostavke za društveni i gospodarski razvoj, zaštitu okoliša i prirode, vrsnoću gradnje i racionalno korištenje prirodnih i kulturnih dobara. Osnovni cilj  programa je razvoj ljudskih potencijala, a poseban cilj programa je osiguravanje nesmetanog obavljanja poslova općinske uprave uz optimalni broj djelatnika, zadovoljavajuću opremu i druge radne uvjete, a radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave.  
Zakonska osnova za uvođenje programa:
· Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17, 98/19. i 144/20),
· Zakon o financiranju jedinica lokalne i područne (regionalne) samouprave („Narodne novine“, broj 127/17, 138/20, 151/22. i 114/23),
· Zakon o proračunu („Narodne novine“, broj 144/21),
· Zakon o plaćama u lokalnoj i područnoj (regionalnoj) samoupravi („Narodne novine“, broj 28/10. i 10/23),
· Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18. i 112/19),
· Pravilnik o unutarnjem redu Jedinstvenog upravnog odjela Općine Pitomača („Službene novine“ Općine Pitomača, broj 5/22, 2/23. i 5/23),  
· Odluka o koeficijentima za obračun plaća službenika i namještenika u Jedinstvenom upravnom odjelu Općine Pitomača („Službene novine“ Općine Pitomača, broj 4/15),
· Zakon o prostornom uređenju („Narodne novine“, broj 153/13, 65/17, 114/18, 39/19. i 98/19. i 67/23), 
· Prostorni plan Virovitičko-podravske županije („Službeni glasnik“ Virovitičko-podravske županije, broj 2/19 - pročišćene odredbe),
· Prostorni plan uređenja općine Pitomača („Službene novine“ Općine Pitomača, broj 3/03, 1/09, 7/13, 9/13 - pročišćeni tekst, 5/15 i 9/18), 
· Urbanistički plan uređenja dijela naselja Pitomača („Službene novine“ Općine Pitomača, broj 1/10, 8/12, 4/15, 8/15 - pročišćeni tekst i 4/20), 
· Zakon o gradnji („Narodne novine“, broj 153/13, 20/17, 39/19. i 125/19), 
· Zakon o zaštiti okoliša („Narodne novine“, broj 80/13, 153/13, 78/15, 12/18. i 118/18), 
· Zakon o zaštiti prirode („Narodne novine“, broj 80/13, 15/18, 14/19, 127/19. i 155/23), 
· Zakon o državnoj izmjeri i katastru nekretnina („Narodne novine“, broj 112/18), 
· Pravilnik o registru prostornih jedinica („Narodne novine“, broj 37/20), 
· Pravilnik o sadržaju, mjerilima kartografskih prikaza, obveznim prostornim pokazateljima, standardu elaborata i obveznih priloga prostornih planova („Narodne novine“, broj 148/10). 
Sredstva za realizaciju programa ovim izmjenama predlažu se za povećanje u iznosu od 17.000,00 Eura i njima i to na aktivnostima:
· Javna uprava i administracija, povećanje u iznosu od 7.000,00 Eura,
· Financiranje vodnog gospodarstva, povećanje u iznosu od 10.000,00 Eura.
Pokazatelji uspješnosti:
- nalaz i mišljenje Državnog ureda za reviziju kod obavljanja inspekcijskog nadzora,
- broj riješenih predmeta u toku godine,
- prosječno vrijeme rješavanja predmeta,
- trošak nabave sredstava, proizvoda i usluga po djelatniku,
- broj računala i računalne opreme u mrežnom sustavu,
- povećanje broja (kumulativ) izrađenih urbanističkih planova uređenja,
- povećanje broja izrađenih izmjena i dopuna i stavljanja izvan snage usvojenih planova,
- povećanje broja provedenih arhitektonsko-urbanističkih natječaja,
- povećanje broja izrađene dokumentacije kao podloge za prostorno uređenje.

PROGRAM 1004: PROGRAM ORGANIZACIJE I PROVOĐENJE ZAŠTITE I SPAŠAVANJA
Opis i cilja programa: 
Program obuhvaća aktivnosti u području vatrogastva, civilne zaštite i spašavanja te aktivnosti gorske službe spašavanja. Osnovni cilj programa je unaprjeđenje kvalitete života, a poseban cilj je daljnje razvijanje sustava  civilne zaštite i spašavanja i poboljšanje rada Vatrogasne zajednice općine Pitomača i uvjeta rada Gorske službe spašavanja, a samim time i stvaranje uvjeta za kvalitetno i efikasno funkcioniranje protupožarne zaštite u skladu sa zakonskim propisima.
Zakonska osnova za uvođenje programa:
· Zakon o vatrogastvu („Narodne novine“, broj 125/19, 114/22. i 155/23),
· Zakon o sustavu civilne zaštite („Narodne novine“, broj 82/15, 118/18, 31/20, 20/21. i 114/22),
· Zakon o Hrvatskoj gorskoj službi spašavanja („Narodne novine“, broj 79/06 i 110/15).
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti:
- usklađenost općih akata Općine Pitomača iz područja zaštite i spašavanja sa zakonskim odredbama,
- smanjenje broja intervencija HGSS-a na području općine,
- broj dobrovoljnih vatrogasaca uključenih u dobrovoljna vatrogasna društva u sastavu VZO Pitomača.

PROGRAM 1005: PROGRAM POTICANJA RAZVOJA GOSPODARSTVA
Opis i cilj programa: Programom se nastoji unaprijediti poljoprivredna proizvodnja i potaknuti kompletan gospodarski razvoj na području općine Pitomača. Osnovni cilj programa je razvoj konkurentnog i održivog gospodarstva, a posebni ciljevi programa su poticanje poljoprivredne proizvodnje, opstanak obiteljskih poljoprivrednih gospodarstava, modernizacija njihove proizvodnje, usmjeravanje u ekološku poljoprivredu, razvoj ruralnog prostora, poticanje poduzetništva i stvaranje uvjeta za razvoj istog na području općine Pitomača.
Zakonska osnova za uvođenje programa:
· Zakon o poljoprivredi („Narodne novine“, broj 118/18, 42/20, 127/20, 52/21. i 152/22),
· Zakon o poticanju razvoja malog gospodarstva („Narodne novine“, broj 29/02, 63/07, 53/12, 56/13. i 121/16).
Sredstva za realizaciju programa predloženim izmjenama i dopunama predlažu se za povećanje u iznosu od 35.000,00 Eura i to na aktivnosti Poduzetnička zona, za završetak investicije izgradnje komunalne infrastrukture proširene Poduzetničke zone Rakitka i to za podmirenje okončane situacije izvođača radova.
Pokazatelji uspješnosti:
- povećanje broja obiteljskih poljoprivrednih gospodarstava,
- povećanje broj projekata nominiranih prema fondovima EU,
- povećanje broja stručno osposobljenih osoba,
- povećanje korisnika poduzetničke zone,
- povećanje broja zaposlenih osoba na području općine,
- smanjenje broja nezaposlenih osoba na području općine.

PROGRAM 1006: PROGRAM ODRŽAVANJA OBJEKATA I UREĐAJA KOMUNALNE INFRASTRUKTURE
Opis i cilj programa: 
Program obuhvaća aktivnosti tekućeg održavanja nerazvrstanih cesta, javnih površina, javne rasvjete i održavanje groblja te komunalne usluge od značaja za Općinu Pitomača, poput dezinfekcije, dezinsekcije i deratizacije, sakupljanja i zbrinjavanja napuštenih ili izgubljenih životinja i usluge prijevoza skelom. Opći cilj programa je usmjeren prema stvaranju pretpostavki za kvalitetniji život u zajednici, a poseban cilj programa je provođenje planiranih aktivnosti u sklopu održavanja funkcionalnosti postojeće komunalne infrastrukture kroz redovno održavanje, hitne intervencije ili pojačano održavanje.
Zakonska osnova za uvođenje programa:
· Zakon o komunalnom gospodarstvu („Narodne novine“, broj 68/18, 110/18. i 32/20),
· Zakon o grobljima („Narodne novine“, broj 19/98, 50/12. i 89/17),
· Zakon o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 4/23. i 133/23).
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti:
- smanjenje broja nerazvrstanih cesta s utvrđenim oštećenjem kolnika te smanjenje broja potrebnih sanacija, 
- smanjenje broja javnih prometnih površina te nerazvrstanih cesta nepogodnih za zimsko čišćenje,
- smanjenje broja intervencija za popravak javne rasvjete po naseljima,
- smanjenje broja potrebnih intervencija na sanaciji groblja,
- smanjenje broja glodavaca na području općine,
- smanjenje broja zahtjeva za intervencijom zbrinjavanja napuštenih životinja.

PROGRAM 1007: PROGRAM GRADNJE OBJEKATA I UREĐAJA KOMUNALNE INFRASTRUKTURE
Opis i cilj programa: 
Program je usmjeren na investicijske zahvate u području gradnje / rekonstrukcije groblja i javne rasvjete, gradnju javno prometnih površina i javnih parkirališta. Osnovni cilj programa je usmjeren prema stvaranju pretpostavki za kvalitetniji život u zajednici, a poseban cilj programa je provođenje planiranih aktivnosti u sklopu osiguranja adekvatne infrastrukturne opremljenosti koja će stvoriti jednake životne uvjete stanovnicima svih općinskih naselja.
Zakonska osnova za uvođenje programa:
· Zakon o komunalnom gospodarstvu („Narodne novine“, broj 68/18, 110/18. i 32/20), 
· Zakon o grobljima („Narodne novine“, broj 19/98, 50/12. i 89/17),
· Zakon o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 4/23. i 133/23).
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti:
- povećanje broja groblja sa uređenim stazama i rasvjetom, 
- povećanje broja kvalitetnih rasvjetnih tijela javne rasvjete,
- povećanje ukupne dužine asfaltiranih nerazvrstanih cesta na području općine,
- povećanje dužine asfaltiranih nogostupa na području općine,
- povećanje broja javnih parkirališta.

PROGRAM 1008: PROGRAM ZAŠTITE OKOLIŠA
Opis i cilj programa:
Program je usmjeren na aktivnosti s ciljem osiguranja održivog gospodarenja otpadom. Osnovni cilj programa je unaprjeđenje kvalitete života stanovništva na području općine, a poseban očuvanje okoliša kao prirodnog dobra o kojem ovise i sadašnje i buduće generacije. Za predstojeće proračunsko razdoblje osnovni je prioritet nabava novog kamiona za prikupljanje komunalnog otpada.
Zakonska osnova za uvođenje programa:
· Zakon o održivom gospodarenju otpadom („Narodne novine“, broj 94/13, 73/17, 14/19. i 98/19). 
Sredstva za provođenje programa ovim izmjenama i dopuna predlažu se za povećanje u iznosu od 38.100,00 Eura, na aktivnosti Provođenje programa i projekata zaštite okoliša, a radi osiguranja pozicije za plaćanje naknade za korištenje Gradskog odlagališta Virovitica. 
Pokazatelji uspješnosti:
- smanjenje količine otpada koji se odlaže na deponij u Virovitici,
- povećanje količine otpada predane u reciklažno dvorište u Kladarama,
- nabava kamiona za prikupljanje komunalnog otpada.

PROGRAM 1012: JAVNE POTREBE U ŠKOLSTVU
Opisi i cilj programa: 
Programom se želi pružiti podrška obrazovnim institucijama i njihovim polaznicima u provođenju redovitih aktivnosti i pojedinačnih projekata te djeci i mladima u pohađanju predškolskih, osnovnoškolskih, srednjoškolskih i visokoškolskih obrazovnih programa. Osnovi cilj programa je razvoj ljudskih potencijala, a posebni ciljevi programa su osiguranje dijela sredstava za financiranje redovitih materijalnih troškova obrazovnih institucija i pojedinačnih projekata te razvoj i unaprjeđenje odgoja i obrazovanja. 
Zakonska osnova za uvođenje programa:
· Zakon o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23. i 156/23).
Sredstva za realizaciju programa ovim izmjenama i dopuna predlažu se za povećanje u iznosu od 3.200,00 Eura i to na aktivnosti Stipendiranje studenata (povećanje u iznosu od 35.000,00 Eura), Sufinanciranje Srednje škole Stjepana Sulimanca (smanjenje u iznosu od 35.000,00 Eura) odnosno Financiranje predškolske igraonice Glazbene škole Jan Vlašimsky, Područne škole dr. Marijana Jergovića (povećanje u iznosu od 3.200,00 Eura).
Pokazatelji uspješnosti:
- povećanje broj korisnika općinske stipendije,
- povećanje broja polaznika predškolske igraonice glazbene škole,
- povećanje broja događaja organiziranih od strane škola, a sufinanciranih od strane općine,
- poboljšanje materijalno tehničkih uvjeta u školama na području općine i županije.

PROGRAM 1013: JAVNE POTREBE U ZDRAVSTVU
Opis i cilj programa: 
Program obuhvaća aktivnosti provedbe preventivnih pregleda i savjetovanja, a čiji je osnovni cilj unaprjeđenje kvalitete života svih stanovnika na području općine.
Zakonska osnova za uvođenje programa:
· Zakon o zdravstvenoj zaštiti („Narodne novine“, broj 100/18, 125/19, 147/20, 119/22, 156/22, 33/23. i 36/24),
·    -    Zakon o zaštiti pučanstva od zaraznih bolesti („Narodne novine“ broj 79/07, 113/08, 43/09, 130/17, 114/18, 47/20, 134/20. i 143/21).
Sredstva za provođenje programa ovim izmjenama i dopuna predlažu se za povećanje u iznosu od 26.000,00 Eura i to na aktivnosti Preventivni pregledi i savjetovanja (sufinanciranje dolazaka specijalista u Dom zdravlja, Zavoda za hitnu medicinu VPŽ, Specijalističke ordinacije za pedijatriju, pregleda na trihinelozu…).
Pokazatelji uspješnosti:
- povećanje broja pregleda na trihinelozu,
- povećanje broja dolazaka liječnika specijalista u Dom zdravlja,
- povećanje broja organiziranih dežurstava hitne medicine. 

PROGRAM 1015: JAVNE POTREBE U SPORTU
Opis i cilj programa: 
Programom javnih potreba u sportu osiguravaju se financijska sredstva za financiranje Sportske zajednice općine Pitomača, a putem nje i sportskih udruga koje djeluju na području općine. Osnovni cilj programa je stvaranje poticajnog okruženja za razvoj civilnog društva na području općine, a poseban cilj programa je poboljšanje razine kvalitete sporta na području općine, uključivanje većeg broja djece i mladeži u sport te pridonošenje promidžbi općine.
Zakonska osnova uvođenje programa: 
· Zakon o sportu („Narodne novine“, broj 141/22).
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti :
- povećanje broja sportskih udruga na području općine,
- povećanje članstva u sportskim udrugama,
- postignuti rezultati na natjecanjima,
- kvalitetnija promidžba općine na nastupima izvan granica općine i županije.

PROGRAM 1016: PROGRAM SOCIJALNE SKRBI I NOVČANIH POMOĆI
Opis i cilj programa: 
Program se provodi radi osiguranja socijalne pomoći za najugroženije i najranjivije skupine stanovništva općine, koji ostvaruju pravo na pomoć prema kriterijima utvrđenima u Odluci o socijalnoj skrbi na području općine Pitomača. Odlukom su određeni oblici pomoći radi podmirenja troškova stanovanja, sufinanciranje prijevoza učenika srednjih škola, jednokratne pomoći u novcu, jednokratne pomoći povodom rođenje djeteta, pravo na besplatni topli obrok učenika u osnovnoj školi, pomoć za kupnju knjiga te naknadu pogrebnih troškova. Program obuhvaća i osiguranje sredstava za naknadu štete od elementarne nepogode, sufinanciranje humanitarne djelatnosti Gradske organizacije Crvenog križa Virovitica, pomoć obiteljima za poboljšanje demografske strukture, ali i troškove provedbe programa Pomoć za sretniju starost financiranog od strane Ministarstva rada i mirovinskog sustava, kao i županijski pilot projekt sufinanciranja usluge linijskog prijevoza putnika. Opći cilj programa je unaprjeđenje kvalitete života, a poseban cilj programa je zadovoljenje osnovnih životnih potreba stanovništva koje se radi raznih životnih okolnosti našlo u teškoj materijalnoj situaciji. 
Zakonska osnova za uvođenje programa: 
· Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19. i 144/20),
· Zakon o socijalnoj skrbi („Narodne novine“, broj 18/22, 46/22, 119/22, 71/23. i 156/23),
· Zakon o Hrvatskom crvenom križu („Narodne novine“, broj 71/10. i 136/20), 
· Odluka o socijalnoj skrbi na području općine Pitomača („Službene novine“ Općine Pitomača, broj 4/22).
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti :
- smanjenje broja korisnika socijalne pomoći na području općine,
- povećanje broja učenika polaznika srednjih škola koji koriste sufinanciranje prijevoza,
- povećanje broja novorođene djece na području općine,
- povećanje broja pripremljenih obroka Gradske organizacije Crvenog križa Virovitica,
- povećanje broja korisnika pomoći kroz projekt Pomoć za sretniju starost,
- povećanje broja korisnika usluga pomoći kroz projekt Spektar,
- povećanje broja korisnika mjera za poboljšanje demografske strukture.

PROGRAM 1018: PROGRAM JAVNIH POTREBA UDRUGA CIVILNOG DRUŠTVA
Opis i cilj programa: 
Program je nastavak višegodišnje suradnje s nevladinim udrugama te civilnim društvom, posebno udrugama, radi razvitka demokracije na lokalnoj i regionalnoj razini. Opći cilj programa je razvoj civilnog društva, a poseban stvaranje poticajnog okruženja za razvoj civilnog društva. U suradnji s udrugama općina će nastojati provoditi što više programa, projekata i aktivnosti koje unaprjeđuju kvalitetu života građana lokalne zajednice te doprinosi daljnjem unaprjeđenju civilnog društva.
Zakonska osnova za uvođenje programa:
· Zakon o udrugama („Narodne novine“, broj 74/14, 70/17, 98/19. i 151/22).
Sredstva za provođenje programa predložena ovim izmjenama planirana su za smanjenje u iznosu od 9.400,00 Eura godišnje, na aktivnosti Sufinanciranje projekata udruga civilnog društva, radi promjene načina praćenja projekta FunŠkola.
Pokazatelji uspješnosti :
- povećanje broja udruga čije programe financijski podržava općina,
- povećanje broja projekata realiziranih od strane ili u suradnji sa udrugama civilnog društva.

PROGRAM 1019: PROGRAM POTICANJA RAZVOJA TURIZMA
Opis i cilj programa: 
Programom se podržava nastojanje Turističke zajednice općine Pitomača da bude pokretač svih aktivnosti koje pridonose razvoju općine Pitomača kao turističke destinacije, ali i Općine Pitomača da stvori kvalitetnije uvjete za razvoj turizma. Opći cilj programa je razvoj lokalne zajednice kroz turizam kao važan gospodarski segment, a poseban stvaranje okruženja koje će pomoći da općina postane prepoznatljiva turistička destinacija s očuvanim okolišem i jedinstvenim tradicijskim izričajem koja na održiv način upravlja razvojem turizma na svom cjelokupnom prostoru.
Zakonska osnova za uvođenje programa:
· Zakon o turističkim zajednicama i promicanju hrvatskog turizma („Narodne novine“, broj 52/19. i 42/20),
· Glavni plan razvoja turizma na području općine Pitomača do 2020. godine („Službene novine“ Općine Pitomača, broj 3/14).
Sredstva za provođenje programa ovim izmjenama i dopuna predlažu se za povećanje u iznosu od 15.000,00 Eura, na aktivnosti Financiranje rada općinske Turističke zajednice. 
Pokazatelji uspješnosti :
- povećanje broja manifestacija u organizaciji Turističke zajednice općine Pitomača,
- povećanje broja organiziranih turističkih dolazaka na područje općine,
- povećanje broja posjetitelja općinskih turističkih manifestacija,
- povećanje broja posjetitelja Centra za posjetitelje Križnica,
- povećanje broja posjetitelja Kuće Petra Preradovića,
- povećanje broja posjetitelja Turističko informativnog centra Klopotec,
- povećanje broja dolazaka i noćenja na području općine.

PROGRAM 1023: PROGRAM JAVNIH POTREBA U KULTURI
Opis i cilj programa: 
Programom se podupire kulturni amaterizam i kulturno stvaralaštvo te obogaćuje kulturna ponuda općine kroz podupiranje rada udruga i organiziranje manifestacija koji su tradicija ovog kraja. Osnovni cilj programa je unapređenje kvalitete života žitelja općine, a posredni su osiguranje financijskih sredstava za djelovanje udruga u kulturi među kojima posebno mjesto zauzima Glazbeni festival Pjesme Podravine i podravlja koji predstavlja jedinstven općinski brand, kao i obnovljena Kuća Petra Preradovića u Grabrovnici. Financiranje vjerskih zajednica radi uređenja sakralnih objekata na području općine značajan su dio ovog programa.
Zakonska osnova za uvođenje programa:
· Zakon o financiranju javnih potreba u kulturi („Narodne novine“, broj 47/90, 27/93. i 38/09),
· Zakon o udrugama („Narodne novine“, broj 74/14, 70/17, 98/19. i 151/22).
Sredstva za realizaciju programa ovim izmjenama i dopunama predlažu se za povećanje u iznosu od 121.300,00 Eura, na aktivnosti Projekt FAROF, zbog sporije provedbe istog od planiranog i nekorištenja ove proračunske pozicije tijekom 2025. godine.

Pokazatelji uspješnosti:
- povećanje broja kulturnih manifestacije na području općine,
- povećanje broja članova uključenih u udruge u kulturi,
- povećanje broja obnovljenih kulturnih objekata,
- povećanje broja obnovljenih sakralnih objekata,
- povećanje broja posjetitelja Kuće Petra Preradovića. 

PROGRAM 1026: PROGRAM UPRAVLJANJE IMOVINOM
Opis i cilj programa: 
Programom se podupiru mjere koje se poduzimaju vezano uz upravljanje općinskom imovinom na što kvalitetniji i učinkovitiji način, u skladu s danim preporukama Državnog ureda za reviziju. Upravljanje imovinom proces je kojim se osigurava da imovina proizvodi optimalne kratkoročne i dugoročne rezultate uključujući tijek novca i povećanje vrijednosti. 
Zakonska osnova za uvođenje programa:
· Zakon o upravljanju državnom imovinom („Narodne novine“, broj 52/18. i 155/23),
· Zakon o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 4/23. i 133/23),
· Zakon o prostornom uređenju („Narodne novine“, broj 153/13, 65/17, 114/18, 39/19, 98/19. i 67/23),
· Zakon o komunalnom gospodarstvu („Narodne novine“, broj 68/18, 110/18. i 32/20).
Sredstva za realizaciju programa ovim izmjenama i dopunama proračuna predlažu se za povećanje u iznosu od 296.800,00 Eura i to aktivnostima Nabava dugotrajne imovine (povećanje za 20.000,00 Eura) i aktivnosti Dječje igralište (6.900,00 Eura) uz otvaranje nove aktivnosti rekonstrukcija sportskog igrališta u Pitomači, u iznosu od 269.900,00 Eura.
Pokazatelji uspješnosti:
- povećanje broja izgrađenih objekata u vlasništvu Općine Pitomača,
- povećanje broja obnovljenih objekata u vlasništvu Općine Pitomača,
- povećanje broja naselja s riješenim vodoopskrbnim sustavom,
- povećanje broja naselja s riješenim kanalizacijskim sustavom,
- povećanje broja naselja s riješenim plinskim sustavom.

PROGRAM 1027: AKTIVNA POLITIKA ZAPOŠLJAVANJA
Opis i cilj programa: 
Programom se podupiru mjere koje nadležno Ministarstvo rada i mirovinskoga sustava i Hrvatski zavod za zapošljavanje provode s ciljem poticanja zapošljavanja, dodatnih edukacija radnika i očuvanja radnih mjesta.
Zakonska osnova za uvođenje programa:
· Strateški plan Ministarstva rada i mirovinskog sustava za razdoblje 2020.-2022.,
· Program mjera Hrvatskog zavoda za zapošljavanje.
Sredstva za realizaciju programa predloženim izmjena i dopunama se brišu (36.500,00 Eura), budući ove godine zbog promjene uvjeta (su)financiranja zapošljavanja u javnim radovima, općina ne može koristiti ovu mjeru Hrvatskog zavoda za zapošljavanje.
Pokazatelji uspješnosti:
- povećanje broja zaposlenih kroz mjere Hrvatskog zavoda za zapošljavanje,
- smanjenje broja nezaposlenih osoba na evidenciji Hrvatskog zavoda za zapošljavanje.


PROGRAM 1011: PRORAČUNSKI KORISNIK - DJEČJI VRTIĆ POTOČNICA
Opis i cilj programa: 
Program je usmjeren na stvaranje uvjeta za obavljanje predškolske djelatnosti Dječjeg vrtića „Potočnica“ radi zadovoljenja potreba žitelja općina Pitomača za predškolskim odgojem djece. Osnovni cilj programa je razvoj ljudskih potencijala, a posebni ciljevi programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci te kvalitetno provođenje programa njege, odgoja i naobrazbe djece predškolskog uzrasta. 
Zakonska osnova za uvođenje programa:
· Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, i 98/19. i 144/20),
· Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22. i 101/23),
· Državni pedagoški standard predškolskog odgoja i naobrazbe („Narodne novine“, broj 63/08 i 90/10).
Sredstva za realizaciju programa ovim izmjenama i dopunama proračuna predlažu se za povećanje u iznosu od 13.600,00 Eura i to na aktivnosti Financiranje redovne djelatnosti dječjeg vrtića.
Pokazatelji uspješnosti:
- povećanje broja djece upisane u dječji vrtić,
- smanjenje broja djece na „listi čekanja“ za upis u dječji vrtić,
- povećanje broja odgojno obrazovnih skupina,
- smanjenje broja djece u odnosu na jednog odgajatelja,
- povećanje vlastitih prihoda proračunskog korisnika.

PROGRAM 1014: PRORAČUNSKI KORISNIK - KNJIŽNICA I ČITAONICA PITOMAČA
Opis i cilj programa: 
Program je usmjeren na stvaranje materijalnih i financijskih uvjeta za obavljanje redovne djelatnosti Knjižnice i čitaonice Pitomača. Osnovni cilj programa je unapređenje kvalitete života stanovnika općine, a poseban zadovoljenje kulturnih potreba stanovnika općine, uz povećanje standarda usluge na području knjižnične djelatnosti.
Zakonska osnova za uvođenje programa:
· Zakon o knjižnicama i knjižničnoj djelatnosti („Narodne novine“, broj 17/19, 98/19, 114/22. i 36/24),
· Zakon o ustanovama („Narodne novine“, broj 76/93, 29/97, 47/99, 35/08, 127/19. i 151/22),
· Zakon o financiranju javnih potreba u kulturi („Narodne novine“, broj 47/90, 27/93. i 38/09).
Sredstva za realizaciju programa ovim izmjenama i dopunama proračuna predlažu se za povećanje u iznosu od 27.620,00 Eura i to smanjenjem aktivnosti Opremanje knjižnice i čitaonice (11.800,00 Eura) odnosno aktivnosti Interaktivne radionice, izložbe i manifestacije (1.780,00 Eura), uz otvaranje nove aktivnosti Projekt BUS-BUS bibliobus, u iznosu od 41.200,00 Eura, za početak projektnih aktivnosti financiranih od strane Ministarstva kulture i medija.
Pokazatelji uspješnosti:
- povećanje broja korisnika usluga Knjižnice i čitaonice,
- povećanje broja naslova u Knjižnici i čitaonici,
- povećanje broja organiziranih događanja u prostoru Knjižnice i čitaonice,
- povećanje broja posjetitelja organiziranih događanja u prostoru Knjižnice i čitaonice,
- povećanje vlastitih prihoda proračunskog korisnika.

PROGRAM 1024: PRORAČUNSKI KORISNIK - CENTAR ZA KULTURU DRAGO BRITVIĆ
Opis i cilj programa: 
Program je usmjeren na stvaranje materijalnih i financijskih uvjeta za obavljanje redovne djelatnosti Centra za kulturu kao nositelja kulturnih događanja na području općine. Opći cilj programa je unapređenje kvalitete života stanovnika općine, a poseban zadovoljenje kulturnih potreba stanovnika općine, uz povećanje standarda usluge u kulturnoj djelatnosti te očuvanje kulturnih dobara i njihova sustavna obrada.
Zakonska osnova za uvođenje programa:
· Zakon o muzejima („Narodne novine“, broj 61/18, 98/19, 114/22. i 61/18),
· Zakon o ustanovama („Narodne novine“, broj 76/93, 29/97, 47/99, 35/08, 127/19. i 151/22),
· Zakon o financiranju javnih potreba u kulturi („Narodne novine“, broj 47/90, 27/93. i 38/09).
Sredstva za realizaciju programa predloženim izmjenama i dopunama nisu planirana za promjenu.
Pokazatelji uspješnosti:
- povećanja broja organiziranih kulturnih događanja u tijeku godine,
- povećanje broja posjetitelja organiziranih kulturnih događanja u tijeku godine,
- povećanje broja posjetitelja Kuće Petra Preradovića,
- povećanje vlastitih prihoda proračunskog korisnika.
